CELEX: 62013CB0355
Language: hu
Date: 2013-12-12 00:00:00
Title: C-355/13. sz. ügy: A Bíróság (hetedik tanács) 2013. december 12-i végzése (Commissione Tributaria Regionale dell'Umbria (Olaszország) előzetes döntéshozatal iránti kérelme) — Umbra Packaging srl kontra Agenzia delle Entrate — Direzione Provinciale di Perugia (Előzetes döntéshozatalra utalás — Eljárási szabályzat — 53. cikk, (2) bekezdés és 99. cikk — Olyan, előzetes döntéshozatalra előterjesztett kérdés, amelyre a válasz egyértelműen levezethető az ítélkezési gyakorlatból — Nyilvánvalóan elfogadhatatlan kérelem — Elektronikus hírközlő hálózatok és elektronikus hírközlési szolgáltatások — 20/2002 irányelv (engedélyezési irányelv) — 3. cikk — Kormányzati engedélyezési díj előírása telefon-előfizetési szerződés esetén — A feltöltőkártyás telefonok esetében nem alkalmazott díj — EUMSZ 102. cikk)

22.2.2014   
            
            
               HU
            
            
               Az Európai Unió Hivatalos Lapja
            
            
               C 52/24
            
         A Bíróság (hetedik tanács) 2013. december 12-i végzése (Commissione Tributaria Regionale dell'Umbria (Olaszország) előzetes döntéshozatal iránti kérelme) — Umbra Packaging srl kontra Agenzia delle Entrate — Direzione Provinciale di Perugia
   (C-355/13. sz. ügy) (1)
   
   (Előzetes döntéshozatalra utalás - Eljárási szabályzat - 53. cikk, (2) bekezdés és 99. cikk - Olyan, előzetes döntéshozatalra előterjesztett kérdés, amelyre a válasz egyértelműen levezethető az ítélkezési gyakorlatból - Nyilvánvalóan elfogadhatatlan kérelem - Elektronikus hírközlő hálózatok és elektronikus hírközlési szolgáltatások - 20/2002 irányelv (engedélyezési irányelv) - 3. cikk - Kormányzati engedélyezési díj előírása telefon-előfizetési szerződés esetén - A feltöltőkártyás telefonok esetében nem alkalmazott díj - EUMSZ 102. cikk)
   2014/C 52/42
   Az eljárás nyelve: olasz
   
      A kérdést előterjesztő bíróság
   
   Commissione Tributaria Regionale dell'Umbria
   
      Az alapeljárás felei
   
   
      Felperes: Umbra Packaging srl
   
      Alperes: Agenzia delle Entrate — Direzione Provinciale di Perugia
   
      Tárgy
   
   Előzetes döntéshozatal iránti kérelem — Commissione Tributaria Regionale dell'Umbria — Az elektronikus hírközlő hálózatok és az elektronikus hírközlési szolgáltatások engedélyezéséről szóló, 2002. március 7-i 20/2002 tanácsi irányelv (engedélyezési irányelv) (HL L 108., 21. o.; magyar nyelvű különkiadás 13. fejezet, 29. kötet, 337. oldal) 3. cikkének és az EUMSZ 102. cikk értelmezése — Az elektronikus hírközlés gazdasági szereplőit díj fizetésére kötelező nemzeti szabályozás — Kormányzati engedélyezési díj előírása telefon-előfizetési szerződés esetén — A feltöltőkártyás telefonok esetében nem alkalmazott díj
   
      Rendelkező rész
   
   Az elektronikus hírközlő hálózatok és az elektronikus hírközlési szolgáltatások engedélyezéséről szóló, 2002. március 7-i 20/2002 tanácsi irányelv (engedélyezési irányelv) (HL L 108., 21. o.; magyar nyelvű különkiadás 13. fejezet, 29. kötet, 337. oldal) 3. cikkét úgy kell értelmezni, hogy azzal nem ellentétes egy, kormányzati koncesszió keretében folytatott tevékenységre kivetett díjra vonatkozóhoz hasonló nemzeti szabályozás.
   
      (1)  HL C 260., 2013.9.7.